मध्यप्रदेश मे 3 बच्चों की रेलगाड़ी से कटकर मौत  
मध्य प्रदेश के दमोह जिले में रेलगाड़ी से कटकर तीन बच्चों की मौत हो गई। मृतकों की पहचान नहीं हो सकी है।
मध्य प्रदेश के दमोह जिले में रेलगाड़ी से कटकर तीन बच्चों की मौत हो गई। मृतकों की पहचान नहीं हो सकी है। आशंका है कि ये तीनों बच्चे कचरा चूनने वाले हो सकते है।   पुलिस नियंत्रण कक्ष से मिली जानकारी के अनुसार शुक्रवार की सुबह दमोह देहात थाना क्षेत्र में मलैया रेल फाटक के करीब रेल पटरी पर तीन बच्चों की लाशें मिलीं। ये बच्चे शुक्रवार तड़के मालगाड़ी की चपेट में आए। पुलिस को पहली नजर में लग रहा है कि मारे गए बच्चे कचरा चुनने वाले थे और कचरा चूनते-चूनते रेल पटरी पर आकर हादसे का शिकार हो गए। पुलिस बच्चों की शिनाख्त नहीं कर पाई है।